Karkasona
Karkasona (franču: Carcassonne, izrunā: /kaʁ.ka.sɔn/, oksitāņu: Carcassona) ir pilsēta Francijas dienvidos, Langdokas-Rusijonas reģionā. Tā ir Odas departamenta administratīvais centrs. Karkasona atrodas Odas upes krastā. Upe sadala pilsētu divās daļās: Ville Basse un Cité. Cité pilsētas daļā atrodas viens no skaistākajiem viduslaiku nocietinājumiem, kas ir saglabājies līdz mūsdienām. 1997. gadā tas tika iekļauts UNESCO Pasaules mantojumu sarakstā.